ఇమ్రాన్ ఫర్హత్

ఇమ్రాన్ ఫర్హత్ (జననం 1982, మే 20) పాకిస్తాన్ క్రికెట్ కోచ్, మాజీ క్రికెటర్. 2001 - 2013 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. 2021 జనవరిలో, 2020–21 పాకిస్తాన్ కప్ గ్రూప్ దశ తర్వాత క్రికెట్ నుండి రిటైర్ అయ్యాడు.

వ్యక్తిగత జీవితం 
ఇతను బీకాన్‌హౌస్ స్కూల్ సిస్టమ్ లో చదివాడు. ఇతని సోదరుడు హుమాయున్ ఫర్హత్ కూడా పాకిస్థాన్ తరపున అంతర్జాతీయ క్రికెట్ ఆడాడు. ఇతను పాకిస్థాన్ మాజీ టెస్ట్ బ్యాట్స్‌మెన్ మొహమ్మద్ ఇలియాస్ అల్లుడు.

క్రికెట్ రంగం

దేశీయ క్రికెట్ 
కరాచీ సిటీ తరపున మలేషియాతో జరిగిన వన్డే మ్యాచ్‌లో టెస్ట్ క్రికెట్ ఆడటానికి వెళ్ళిన మరో ముగ్గురు ఆటగాళ్ళతో (తౌఫీక్ ఉమర్, బాజిద్ ఖాన్, కమ్రాన్ అక్మల్) అరంగేట్రం చేసాడు.

2012-13 క్వాయిడ్-ఎ-అజం ట్రోఫీలో, పెషావర్‌పై లాహోర్ రవి తరఫున ఫర్హాత్ 303 పరుగులు చేశాడు. 2017–18 క్వాయిడ్-ఎ-అజామ్ ట్రోఫీలో హబీబ్ బ్యాంక్ లిమిటెడ్ తరఫున పది మ్యాచ్‌లలో 494 పరుగులతో అత్యధిక పరుగుల స్కోరర్‌గా నిలిచాడు. 2018-19 క్వాయిడ్-ఎ-అజం ట్రోఫీలో హబీబ్ బ్యాంక్ లిమిటెడ్ తరపున పదకొండు మ్యాచ్‌లలో 744 పరుగులతో అత్యధిక పరుగులు-స్కోరర్‌గా నిలిచాడు.

2019 సెప్టెంబరులో, 2019–20 క్వాయిడ్-ఎ-అజం ట్రోఫీ టోర్నమెంట్‌కు బలూచిస్తాన్ జట్టులో ఎంపికయ్యాడు. 2021 జనవరిలో, 2020–21 పాకిస్తాన్ కప్‌కు బలూచిస్తాన్ కెప్టెన్‌గా ఎంపికయ్యాడు.

అంతర్జాతీయ క్రికెట్ 
మూడు సంవత్సరాల తరువాత, 2001 ఫిబ్రవరిలో, వన్డే అంతర్జాతీయ క్రికెట్ లోకి అరంగేట్రం చేసాడు. ఆక్లాండ్‌లో న్యూజిలాండ్‌పై 150 పరుగుల ఛేదనలో 20 పరుగులు సాధించాడు. న్యూజిలాండ్ పర్యటన తర్వాత మూడు టెస్టులు, మూడు వన్డేలు ఆడాడు. 2002-03 సిరీస్‌లోని మూడవ టెస్ట్‌లో ఆస్ట్రేలియాతో తిరిగి రావడానికి ముందు దేశీయ క్రికెట్‌కు తిరిగి పంపబడ్డాడు. అక్కడ ఇన్నింగ్స్ ఓటమిలో 30, 22 పరుగులు చేశాడు. 2003-04లో దక్షిణాఫ్రికాతో స్వదేశంలో జరిగిన రెండు-టెస్టుల సిరీస్‌కు రిటైన్ అయ్యాడు. అక్కడ 1-0 సిరీస్ విజయంలో తొలి టెస్ట్ సెంచరీతో సహా 235 పరుగులు చేశాడు, సహచర ఓపెనర్ తౌఫీక్ ఉమర్ తర్వాత రెండవ స్థానంలో ఉన్నాడు.

కోచింగ్ కెరీర్ 
2021 ఫిబ్రవరిలో, పాకిస్తాన్ క్రికెట్ బోర్డుతో స్థాయి 2 కోచింగ్ కోర్సులను చేపట్టడం ప్రారంభించాడు.

2022 సెప్టెంబరులో, పాకిస్తాన్ జూనియర్ లీగ్ ప్రారంభ సీజన్ కోసం బహవల్పూర్ రాయల్స్ జట్టుకు బ్యాటింగ్ కోచ్‌గా నియమితుడయ్యాడు.

2022 నవంబరులో, పిసిబితో స్థాయి 3 కోచింగ్ కోర్సులను చేపట్టడం ప్రారంభించాడు.

2023 ఫిబ్రవరిలో, ఆఫ్ఘనిస్తాన్ జట్టుకు బ్యాటింగ్ కోచ్‌గా నియమితుడయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1982 జననాలు
పాకిస్తాన్ క్రికెట్ క్రీడాకారులు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు